આ અંગે થયેલા પ્રસ્તાવ હેઠળ હાલ ચાર શતાબ્દી ટ્રેનની પસંદગી કરવામાં આ‍વી છે, તેમાં નવી દિલ્હી-કાલકા શતાબ્દી, નવી દિલ્હી-લુધિયાણા, આગ્રા ફોર્ટ-જયપુર તથા હાવરા-પુરી શતાબ્દી ટ્રેનનો સમાવેશ થાય છે. આ તેવી ટ્રેનો છે કે જે ૫૦ ટકા ખાલી દોડી રહી છે. તેથી વોલ્વો બસ કરતાં ઓછું ભાડું રાખીને મુસાફરોને આકર્ષવા માટે રેલવે વિભાગે હવે આવી ટ્રેનના ભાડામાં ૩૦ ટકા ઘટાડો કરવા નિર્ણય કર્યો છે, જે આગામી માસથી અમલી બનશે. આવી ટ્રેનો ખાલી રહેવા પાછળ અનેક કારણ બહાર આવ્યાં છે, જેમાં મુસાફરોને સારી સુવિધા મળતી નથી અને સમયની અનુકૂળતા નથી. જ્યારે બીજી તરફ વોલ્વો બસમાં લોકોને સારી સુવિધા મળતી હોવાથી તેમાં મુસાફરી કરવાનું વધુ પસંદ કરે છે. બીજી તરફ કેટલાક રૂટ પર પહેલાં પણ આવી ટ્રેનો ચાલી રહી છે તેમાં પણ ખાસ પ્રતિસાદ મળ્યો નથી. તેથી હવે રેલવે વિભાગે આવી ટ્રેનને વોલ્વો બસ કરતાં ઓછા ભાડામાં દોડાવવા આયોજન કર્યું છે.